

**OBRAZLOŽITEV**

**POLLETNE REALIZACIJE PRORAČUNA OBČINE ČRENŠOVCI ZA LETO 2017**

Odlok o proračunu za leto 2017 je Občinski svet občine Črenšovci sprejel na 19. redni seji, dne 25.1.2017 (Ur. l. RS, št. 6/2017). Odlok o spremembah in dopolnitvah Odloka o proračunu občine Črenšovci pa je bil potrjen na 20. redni sejni z dne 11.4.2017 ( Ur. l. RS, št. 20/2017 ). Proračun se izvaja, ob polletju ni beležiti večjih odstopanj pri tekoči porabi glede na planirano. Realizacija investicijskega dela ( odhodkov in transferov ) proračuna ob polletju je le 22,5 %, saj se je večina investicijskih projektov začela realizirati po izvedenih postopkih javnih razpisov ali zbiranja ponudb šele v drugi polovici leta.

V letu 2017 je občina Črenšovci skupaj z občino Puconci prijavila projekt:

* Energetska sanacija objektov Kleklov dom in vrtec Bistrica v skupni vrednosti 381.892,00 €

Predvidevala se je izvedba naslednjih del pri obeh projektih:

* Izvedba toplotne izolacije zunanjih zidov,
* izvedba toplotne izolacije v talne konstrukcije,
* izvedba toplotne izolacije v strešno konstrukcijo,
* izvedba stavbnega pohištva,
* ogrevanje objekta in priprava TSV s toplotno črpalko voda/voda,
* prenova razsvetljave.

**Projekt je bil zavrnjen, saj objekti, ki jih je prijavila partnerska občina Puconci niso ustrezali razpisnim pogojem. V rebalansu II, ki je bil potrjen meseca julija 2017 smo predvidene prihodke in odhodke, ki se nanašajo na ta projekt brisali.**

**Projekti, ki so bili potrjeni ob sprejemanju rebalansa II meseca julija se bodo izvajali v drugem polletju.**

|  |  |  |  |  |  |
| --- | --- | --- | --- | --- | --- |
| **PRORAČUN** | **REALIZACIJA 2016** | **PLAN 2017** | **REBALANS 2017** | **REALIZACIJA 1-6/2017** | **Indeks 17 Rea./17 Reb.** |
|  |  |  |  |  |  |
| **Prihodki (P)** | **2,964.039,00 €** | **2,920.540,45 €** | **2,931.332,45 €** | **1,438.600,05 €** | **49,07** |
| **Odhodki (O)** | **2,816.120,95 €** | **3,192.338,19 €** | **3,204.319,19 €** | **1,340.528,29 €** | **41,84** |
|  |  |  |  |  |  |
| **Proračunski primanjkljaj (P-O)** | **+147.918,05 €** | **-271.797,74 €** | **-272.986,74 €** | **+98.071,76 €** |  |
|  |  |  |  |  |  |
| **Saldo na podračunu na dan 1.1.** | **+86.192,32 €** | **+245.148,74 €** | **+245.148,74 €** | **+245.148,74 €** | **100** |
| **Dolgoročno zadolževanje – proračun RS po 23. členu ZFO -1 za leto 2017** | **64.699,00 €** | **0** | **0** |  | **/** |
| **Dolgoročno zadolževanje – proračun RS po 23. členu ZFO -1 za leto 2017** | **0** | **64.699,00 €** | **65.888,00 €** | **0** | **/** |
| **Odplačilo kredita Banki Koper** | **-20.000,04 €** | **-20.050,00 €** | **-20.050,00 €** | **10.000,02 €** | **50** |
| **Odplačilo kredita RS RS** | **-17.900,04 €** | **-18.000,00 €** | **-20.050,00 €** | **8.950,02 €** | **44,6** |

Spremembe v tabelarnem delu proračuna in računu financiranja ter sprememba dikcije 10. člena Odloka o proračunu občine Črenšovci za leto 2017 po sprejetju rebalansa I. z dne 11.4.2017 so:

1. V tabelarnem delu proračuna na odhodkovni strani: povečana sredstva za projekt: Izgradnja pločnika v naselju Trnje na 304.341,00 € na kontu 42040106.

* povečana sredstva na postavki: 4025121 – Zavarovanje sistema Pomurski vodovod v višini 12.575,00 €.
* povečana sredstva za postavki 4133028-Dotacija za OŠ IV. M.S. za 2.000,00 €
* povečana sredstva na postavki 4133007-Dotacija ZOTKS M. S. v višini 1.425,00 €
* zmanjšana rezervirana sredstva za 6.000,00 na postavki 420804.

2. V tabelarnem delu proračuna na prihodkovni strani:

* povečanje nepovračljivih prihodkov na kontu 740001 po 23. členu ZFO-1 za 792,00 € tako da skupaj znašajo 43.925,00 €.
* povečanje prihodkov na postavki 71419994 za 10.000,00 € - prihodki od povračil oskrbnin po pok. oskrbovancih.

3. V tabelarnem delu proračuna – račun financiranja:

* povečana sredstva za najem dolgoročnega posojila – proračun RS na kontu 500307 po 23. členu ZFO-1 v letu 2017 v višini 65.888,00 €.

10. člen Odloka o proračunu občine Črenšovci (Uradni list RS, št. 6/2017) sprememba z naslednjim besedilom:

»Zaradi kritja presežkov odhodkov nad prihodki v bilanci prihodkov in odhodkov, presežkov izdatkov nad prejemki v računu finančnih terjatev in naložb ter odplačila dolgov v računu financiranja, se občina Črenšovci v letu 2017 dolgoročno zadolži v višini 65.888,00 za sofinanciranje projekta: Izgradnja pločnika v naselju Trnje«.

1. **PRIHODKI**

Skupna realizacija prihodkov ob polletju znaša 1,438.600,05 € oz. 49,07 %.

Davčni prihodki so bili planirani v obsegu 2,267.913,00 € in dorečeni v skladu z določili 14. členom Zakona o financiranju občin, kjer je opredeljen način izračuna glavarine, to je skupen delež dohodnine in drugih davkov na prebivalca za financiranje primerne porabe-realizacija le-teh je 1,111.078,86 € oz. 49 %.

Planirana dohodnina, kot odstopljeni vir občinam v višini 2,120.953,00 € v letu 2017 predstavlja 83 % vseh tekočih prihodkov (70+71) proračuna.

Obveznosti plačila NUSZ so bile občanom že posredovane, prihodki iz tega naslova so se vršili delno v prvi polovici leta, delno pa v drugi polovici leta.

Skupni davčni prihodki so bili realizirani 49 - odstotno.

Nedavčni so realizirani 81 – odstotno.

Prihodki od premoženja so realizirani 138 %, prihodki od zakupnine za odlagališče CERO so v skladu s finančnim planom nekaj višji, kar posledično predstavlja tudi višje izdatke na postavki 409300, ki jih namenjamo za investicijsko vzdrževanje odlagališče CERO, ki se steka v proračunski sklad občine Puconci.

Občina Črenšovci je 21.4.2017 prejela delež dobička Pomurskih lekarn kot soustanoviteljica zavoda v višini 64.980,00 € na podlagi sklepa zavoda Pomurskih lekarn z dne 26.1.2017. Prejeta sredstva smo vključili v rebalans II.

Glede na dejstvo, da je občinska uprava še vedno zaračunavala gospodinjstvom porabljeno vodarino vključno z vsemi dajatvami, pomeni, da se v proračunu beležijo iz tega naslova tudi vsi plačani prihodki. Zaenkrat podjetje Eko park d.o.o. še ne vrši obračuna vodarine za naša gospodinjstva. Podjetju ( kot upravljalcu ) po mesečnih fakturah plačujemo porabljeno vodo po še stari ceni ( 0,35 € /m3 )in po stanju, ki je izkazano na števcu za našo občino.

Za povračila oskrbnin, ki so bile za umrle varovance v različnih domovih plačane iz proračuna občine, smo letos v obdobju 1-6 po opravljenih zapuščinskih razpravah bili upravičeni do povračila sredstev v višini 12.850,07 € (Kreslin in Tkalec).

Občina Črenšovci je marca 2016 sklenila pogodbo o odprodaji stavbnega zemljišča v Obrtni coni v Črenšovci podjetju Transporti Žižek d.o.o. v višini 29.270,00 € ( brez 22 % DDV). Podjetje je v obdobju 1-6/2017 poravnalo za 4.500,00 € kupnine ( brez DDV ), plačevanje poteka obročno.

33.375,00 € se je steklo v občinski proračun za poplačilo kupnine podjetja Agro&Trade za nakup zemljišča v obrtni coni Črenšovci za parc. št. 1337/8 in 1338/9.

1. **ODHODKI**

Ob upoštevanju presežka prihodkov nad odhodki iz leta 2016 je za odhodke po planu bilo namenjeno **3,204.319,19 €**, porabljenih ob polletju je 1,340.528,29 € oz. 41,84 %.

V sklopu tekočih odhodkih ni beležiti večje porabe, ki bi odstopala od planiranega.

Za delavce občinske uprave velja, da se plače obračunavajo v okviru delovnih mest in delovnih nalog, ki so skladne z Odlokom o organiziranju in delovanju občinske uprave in katalogom delovnih mest. Novih zaposlitev v okviru uprave se ni predvidevalo.

**V letu 2017 izvajamo tri programe javnih del (naročnik in izvajalec občina):**

- Urejanje in vzdrževanje javnih površin ter občinskih cest ( za 6 brezposelnih oseb in sicer 4 celo leto in 2 za 8 mesecev)

- Pomoč pri urejanju romski naselij za 2 brezposelna oseba za 12 mesecev

- Varstvo in ohranitev kulturne dediščine za 1 brezposelno osebo za 9 mesecev.

Delež zavoda znaša 85 %. Občina sofinancira 15 % plače, razliko prispevkov do minimalne plače, regres in vse materialne pogoje za delo.

Prav tako kot že v prejšnjih letih sofinanciramo javna dela za zaposlitev brezposelnih oseb iz območja naše občine, katerih izvajalci so javni zavodi, društva in organizacije, ki imajo sedež tudi izven občine:

* Romsko društvo Črenšovci,
* Pomelaj Velika Polana,
* OŠ Črenšovci,
* OŠ Bistrica,
* Društvo YHD Ljubljana,
* Dom starejših Lendava,
* CSD Lendava,
* Javni sklad za kulturne dejavnosti Ljubljana,
* Agencija Informator Maribor in
* Misija »S«.

S sofinanciranjem programa javnih del (drugi izvajalci) tako omogočamo zaposlitev za določen čas še okvirno 15 brezposelnim osebam z območja naše občine – stroški se beležijo na postavki 4133000.

Pri postavki Tekoče vzdrževanje cest in zimska služba-4025030 smo letos poravnali situacije za delno oktober ter november in december 2016, kar predstavlja strošek letošnjega proračuna.

Izdatke porabljene vodarine, kih jih plačujemo Eko parku in podjetju Varaš Turnišče beležimo na postavki 4022030. Do konca leta pričakujemo, da bo strošek 70.000,00 €. Plačane stroške porabe električne energije za vodohran in vodni jašek nam podjetje Eko park po predloženem zahtevku za povračilo povrne. Stroški analiz krije direktno Eko park. Stroške zavarovanja celotnega vodovodnega sistema ( pričakujemo, da bo odhodek zavarovanja do konca leta znašal 18.000,00 € ) pa krijemo iz prihodka omrežnine, nova cena le-te pa še vedno ni dorečena. Strošek zavarovanja vodovoda znaša mesečno 1.222,00 €, iz postavke smo poravnali tudi obveznosti iz leta 2016. Sredstva za kritje omenjenih postavk so bila zagotovljena z rebalansom II.

Stroške poštnine smo v rebalansu II povečali za 77 % zaradi izdatkov, ki so nastali pri:

- pisnem obveščanju lastnikov zemljišč o uvedbi postopka komasacije na območju naše občine ter

- poslanih soglasjih za pristop h komasaciji.

Marca in aprila je bilo poslanih v ta namen cca 5.000 pisem, med njimi tudi nekaj v tujino.

Ob koncu maja je bila sklenjena na novo podjemna pogodba z delavcem, kateremu je prenehalo delovno razmerje preko programa javnih del, da pomaga ostalim delavcem pri urejanju in vzdrževanju javnih površin, da bi se lahko občanom zagotavljale storitve na področju vzdrževanja javnih površin in objektov na nivoju prejšnjih let, kar je bilo potrjeno tudi ob sprejemanju rebalansa II.

Realizacija tekočih transferov je ob polletju 46 %, financiranje poteka nemoteno v skladu s podpisanimi pogodbami. Za financiranje društev so bile ob koncu meseca junija in začetku julija podpisane pogodbe, nakazila sredstev se bodo vršila v drugem polletju. Športnim društvom se v prvi polovici leta nakazujejo pavšali za njihovo delovanje.

Financiranje posrednih proračunskih porabnikov proračuna občine Črenšovci (obe OŠ) in ostalih porabnikov proračuna poteka tekoče.

V skupini investicijskih odhodkov in transferov je planirano, da bo na razpolago 902.092,19 €, porabljenih je bilo 22,5 % sredstev, od tega 1.266,36 € za nabavo arhivskih omar za občinsko upravo, 525,33 € za nabavo tiskalnika ter 1.384,58 € za izdelavo knjižnic polic za knjižnico na SB ter 160,00 € za nabavo novega sesalca.

Pri projektu Izgradnja pločnika v naselju Trnje je bilo ob polletju porabljenih slabih 60.000,00 €.

Investicijska vrednost je temeljila na aprosigmativnih projektantskih ocenah. Za 1. in 2. odsek je po zaključenem javnem razpisu in po opravljenih pogajanjih izbran izvajalec gradbenih del. Vrednost le-teh znaša 188.000,00 € z DDV po pogodbi z dne 3.4.2017. Po sklepu občinskega sveta je letos v izdelavi še projektna dokumentacija za 3. odsek pločnika v Trnju, ki bi se naj izvedel z izbranim izvajalcem v okviru aneksov k osnovni pogodbi, po cenah iz osnovne ponudbe, ki je za investitorja ugodna, zato se proračunska postavka ne zmanjšuje.

Cilj investicije po že sklenjeni pogodbi je izvedba rekonstrukcijskih del na lokalni cesti LC 050042 in LC 050051 v naselju Trnje z ureditvijo enostranskega dvosmernega pločnika.

Ob lokalni cesti 050042 se uredi 403,30 m pločnika z navezavo na obstoječ pločnik pri mostu.

Ob lokalni cesti 050051 pa se uredi 646,00 m pločnika z navezavo na pločnik ob lokalni cesti 050042 preko prehoda za pešce.

Na podlagi obvestila Ministrstva za gospodarski razvoj in tehnologijo RS z dne 7.2.2017 **znašajo deleži za financiranje projektov občine Črenšovci za leto 2017 nekoliko več**, kot smo prvotno planirali. Sredstva bomo namenili za Izgradnjo I. in II. odseka pločnika v naselju Trnje, od tega 43.925,00 nepovratnih sredstev in 65.888,00 € kredita.

Za montažo varčevalnih naprav na sistem javne razsvetljave in investicijskega vzdrževanja sistema JR je bilo porabljenih letos 14.935,07 €.

V skladu s podpisano sofinancersko pogodbo med občino Črenšovci in PGD Črenšovci se je letos že namenilo 103.000,00 € oz. 2. obrok za financiranje nabave gasilske cisterne. Na podlagi izkazane dokumentacije znesek sofinanciranja občine znaša za leto 2017 103.910,00 €, v ta namen smo dodali v rebalansu II. še 910,00 €.

Občina Črenšovci je 50 % sofinancirala projekt PGD GB, ki je pristopilo letos k izgradnji JR na igrišču ŠRC Jame. Delež občine za leto 2017 znaša 11.289,00 €.

Za sofinanciranje investicije za OŠ Črenšovci je bilo ob polletju porabljenih 4.459,10 € za nabavo plinskega kotla, kar je bilo potrjeno tudi ob sprejemanju rebalansa II.

**3. RAČUN FINANCIRANJA**

Občina Črenšovci na dan 30.6.2017 v računu financiranja beležimo:

* odplačilo dolgoročnega kredita Banki Koper d.d. v višini 10.000,02 €, mesečni obrok znaša 1.666,67 €;
* odplačilo dolgoročnega kredita RS RS Ribnica v višini 8.950,02 €, mesečni obrok znaša 1.491,67 €.

V obdobju januar – junij nismo najemali dodatnih dolgoročnih ali kratkoročnih posojil.

Črenšovci, 7.8.2017

Pripravila: Milena Antolin